Israel reduce din restricţii, după şase săptămâni de lockdown. Şcolile rămân închise.
Israelul reduce din restricții începând de astăzi, după şase săptămîni de lockdown. Școlile rămân închise, iar zborurile internaționale sunt restricționate. Până acum Israelul a vaccinat peste 3,4 milioane de cetățeni.
Israelul vede luminița de la capătul tunelului. După șase săptămâni de când a fost impus al treilea lockdown, guvernul lui Netanyahu a mai renunțat la restricții.Asta pentru că vaccinarea merge ceas la ei. Acum israelienii au voie să circule pe o distanță mai mare de un kilometru în jurul casei. Totuși unitățile de învățământ rămân închise, iar zborurile internaționale sunt restricționate.De când a izbucnit pandemia, Israel a înregistrat aproape 700.000 de cazuri de COVID, iar 5.000 de oameni au murit. Așa că au tras tare să vaccineze mult. Până în clipa asta, peste 3,4 milioane de cetățeni au primit serul, din totalul populației de aproape 9 milioane.